Norvegiya hukumati qutb ayig‘ini qo‘rqitib yuborgan turistik gidni 1,5 ming dollarlik jarimaga tortdi. U hayvonga yaqinlashmoqchi bo‘lganida uni cho‘chitib yuborgan, deb yozmoqda Norway Today. Xabar qilinishicha, Shpitsbergendan bo‘lgan gid boshchiligidagi sayyohlar guruhi qorda yuradigan maxsus mashinalarda sayr vaqtida ayiqni payqashgan. «Ayiq xotirjam edi, keyin gid guruh bilan birga hayvonga yaqinlashishga urindi – bu yirtqichni qo‘rqitib yubordi, hamda u kishilardan qocha boshladi. Shundan so‘ng gid ta’qib qilishni to‘xtatdi», - deya shtat gubernatorining so‘zlarini keltiradi nashr. Shu bilan birga, ta’kidlanishicha, mahalliy qonunchilik kishilarga qutb ayiqlarini izlash va bezovta qilishni taqiqlaydi. Avvalroq Ruminiyadagi shahar och ayiqlar “hujumiga uchragani” xabar berilgandi.